./data/stoa0275/stoa015/stoa0275.stoa015.opp-lat1.xml
Tertullian
Perinde tamen et huius sermonis ordinemde consilio suo, non de divino praecepto introduxit  Multumautem interest inter dei praeceptum et consilium hominis  Praeceptumdomini, inquit, non habeo, sed consilium do, quasi misericordiamconsecutus a domino fidelis esse  Ceterum neque inevangelio neque in ipsius Pauli epistolis ex praecepto dei inveniaspermissam matrimonii iterationem  Unde unum habendum confirmatur,quia quod a domino permissum non invenitur, id agnosciturinterdictum  Adde quod et haec ipsa humani consilii interiectio,quasi iam recogitationem excessus sui passa, statim serefrenat et revocat, cum subiungit, Verumtamen huiusmodi pressuramcarnis habebunt, cum parcere se eis dicit, cum tempus incollectum esse adicit, quo oporteat etiam habentes matrimonia pronon habentibus agere, cum sollicitudinem nuptorum et innuptorumcommittit  Per haec enim docens, cur non expediat nubere, dissuadetab eo quod supra indulserat  Et hoc de primo matrimonio,quanto magis de secundo? Cum vero nos ad exemplumsuum hortatur, utique ostendens quid nos velit esse, id est continentes,pariter declarat quid nos esse nolit, id est incontinentes Ita et ipse, cum aliud vult, id quod non vult nec sponte necveritate permittit  Si enim vellet, non permisisset, immo imperasset Sed ecce rursus mulierem marito defuncto dicit nubereposse, si cui velit, tantum in domino  At enim felicior erit, inquit,si sic permanserit secundum meum consilium  Puto autem, etego dei spiritum habeo  Videmus duo consilia, quo supra nubendiveniam facit, et quo postmodum continentiam nubendi docet  Cuiergo, inquis, assentabimur? Inspice et lege  Cum veniam facit,hominis prudentis consilium allegat, cum continentiam indicit,spiritus sancti consilium affirmat  Sequere admonitionem cui divinitaspatrocinatur  Spiritum quidem dei etiam fideles habent, sednon omnes fideles apostoli  Cum ergo qui se fidelem dixeratadiecit postea spiritum dei se habere, quod nemo dubitaretetiam de fideli, idcirco id dixit, ut sibi apostoli fastigium redderet Proprie enim apostoli spiritum sanctum habent qui plene habentin operibus prophetiae et efficacia virtutum documentisque linguarum,non ex parte, quod celeri  Ita spiritus sancti auctoritatemad eam speciem adire fecit, cui magis nos obsequi voluit,et factum est iam non consilium divini spiritus, sed pro eiusmaiestate praeceptum